**Referat frå Helsefellesskapet i Sogn og Fjordane**

|  |  |  |
| --- | --- | --- |
|  | **Føremål**: **Strategisk samarbeidsutval****Møtetid: 21.desember kl 09.00-11.00** |  |
|  | **Stad: teamsmøte** **Møteleiar: Arve Varden****Referent: Randi Holsen Solheim** |  |
| **Deltakarar:** |  |
| **Namn** | **Tittel**  | **Eining** | **Fråvær** |
| Arve Varden  | Administrerande direktør | Helse Førde HF |  |
| Børge Tvedt | Klinikkdirektør PHV | Helse Førde HF |  |
| Anne Kristin Kleiven | Utviklingsdirektør | Helse Førde HF |  |
| Asle Kjørlaug | Fagdirektør | Helse Førde HF/ Fagleg samarbeidsutval |  |
| Trine Vingsnes | Klinikkdirektør MED | Helse Førde HF |  |
| Dagrun Kyrkjebø | Samhandlingssjef | Helse Førde HF/Fagleg samarbeidsutval |  |
| Terje Heggheim | Kommunedirektør | Sunnfjord kommune/ SIS |  |
| Anders Skipenes | kommunedirektør  | Gloppen/Nordfjord |  |
| Martin Lundgård | Kommunedirektør | Askvoll kommune/ HAFS  |  |
| Gunn Lerøy | Kommunedirektør | Lærdal kommune/ Sogn |  |
| Jan Helge Dale  | Fastlege | Kinn kommune/ Fagleg samarbeidsutval |  |
| Elin Sørbotten | Samhandlingskoordinator  | Interkommunal samhandlingskoordinator FSU |  |
| Jan Tore Odd | Nestleiar brukarutvalet | Felles Brukarutval Sogn og Fjordane |  |
| Arne Hovland | Medlem FBU | Felles Brukarutval Sogn og Fjordane |  |
| **Observatørar:** |  |  |  |
| Hilde Ystanes | Seniorrådgjevar | KS Vest-Norge | x |
| Linda Svori | Ass fylkeslege | Statsforvaltaren |  |

|  |  |  |  |
| --- | --- | --- | --- |
| **Sak nr.**  | **Tema:** | **Tidsrom:** | **Ansvar:** |
| 23/23 | Godkjenne innkalling og sakliste | 09.00 – 09.10 | Leiar  |
| 24/23 | Godkjenne referat frå forrige møte |
| 25/23 | Orientering campus Vie-prosjektet | 09.10 | Gro Rukan |
| 26/23 | Møteplan 2024 | 09.40 | Elin Sørbotten/ Dagrun Kyrkjebø |
| 27/23 | Strategi 2024 helsefellesskapet -  | 09.50 | Elin Sørbotten/ Dagrun Kyrkjebø |
| 28/23 | Dialogmøte mellom partnarane | 10.20 | Elin Sørbotten/ Dagrun Kyrkjebø |
| 29/23 | Godkjenne budsjett 2024 Felles brukarutval i Sogn og Fjordane | 10.40 | Jan Tore Odd |
| 30/23 | Val av ny leiar i SSU | 10.50 |  |

|  |  |
| --- | --- |
| **Sak nr.**  | **Referat:** |
| 23/23 | Leiar Arve ønska velkommen til det digitale møtet, og særskild velkommen til representant frå statsforvaltaren. Innkalling og sakliste godkjend med litt justering av rekkefølge i saker. |
| 24/23 | Referat frå forrige møte godkjend  |
| 25/23 | Innovasjonsrådgjevar Gro Rukan orienterte om campus Vie-prosjektet «Saman om ein attraktiv regional fellesarena for helserelatert utdanning, forsking og innovasjon.» Partane skal i samarbeid, og saman med andre, legge grunnlaget for vidare arbeid med å etablere ein framtidsretta helsecampus som kan romme dei aktivitetane og behova som er kartlagde, styrke kompetansemiljøet og gjere Førde meir attraktiv som studie- og arbeidsstad– sjå elles eigen PP-presentasjon. Leiar Arve spelte inn aktuelle tankar om kring m.a. Vestlandslegen. På spørsmål om korleis samarbeidet i framtida formelt skal styrast vart det synt til ulike modellar som truleg kan skape spennande synergiar. Ein ide kan vere å skilje mellom bygg og nettverksbygging? Når det gjeld rekruttering og kompetanse informerer statsforvaltaren at dei også har eit ansvar for samhandlinga. Rukan kjem attende med løypemelding på eit seinare tidspunkt.  |
| 26/23 | Dagrun Kyrkjebø presenterte aktuelle datoar for møteplan 2024, og synte til vedtak frå FSU i november om å utsette vedtak av møteplan fordi kommunale møteplanar ikkje var ferdigstilt. Informasjon frå Skipenes om at det vert jobba med å synkronisere dei politiske møtekalendarane i Nordfjord slik at det vert lettare å prioritere møter i helsefellesskapet.SSU vedtok å flytte partnarskapsmøtet til 23.mai – elles vart møteplanen vedteken slik den vart presentert. |
| 27/23 | Kommunedirektør Øyvind Bang Olsen orienterte om forslag til å etablere eit kartleggingsprosjekt som skal munne ut i ei nettverkssamling for helsefellesskapet. Sogn og Fjordane helsefellesskap vedtok i 2022 ein felles strategi for arbeidet. Saka var til drøfting i forrige SSU-møte, og i etterkant har kommunane ved kommunedirektørane i Kinn og Sunnfjord teke initiativ til å starte arbeid for ei nettverkssamling mellom strategisk leiing i kommunane og Helse Førde med fokus på følgande tre tema: 1. Rekruttering og kompetanse av helsepersonell til kommunane og føretaket. Samarbeid om tiltak og gjennomført kartlegging av situasjonen 2. Samhandling mellom kommunane og føretaket, korleis gjennomføre heilskaplege pasientforløp og kva er erfaringane vi har gjort oss i lag? 3. Langsiktig og strategisk planlegging for å møte demografiutfordringane For å gjennomføre ei slik nettverkssamling er det behov for å gjere eit forarbeid for å hente inn status kring desse områda både på kommunal og på føretakssida. Dette er eit arbeid som kommunane og helseføretaket må gjere saman, men for å sikre god framdrift er det ynskje med noko konsulentstøtte. Øyvind Bang Olsen har kontakta PWC, som har kome med eit forslag til gjennomføringsplan og eit foreløpig estimat over kostnad.Litt diskusjon og innspel til tema før SSU gjorde fylgjande vedtak; SSU ser dette som eit viktig arbeid som Sogn og Fjordane helsefellesskap set av ressursar og tid til å jobbe saman om, i tråd med prosjektplanen. Samhandlingskonferansen 4 April vert føreslått utsett frå våren 2024 til hausten, for å ta opp tråden og framdrift etter nettverkssamlinga.Partnarskapsmøtet 3 april, vert flytta til planlagt styremøte i HFD 23 mai.Tillegg til vedtak;Ny og gammal leiar i SSU, samhandlingssjef og interkommunal samhandlingskoordinator gjer vurderingar av om samhandlingskonferansen skal arrangerast i 2024 eller om den skal utsetjast til vår 2025. Gruppa i samarbeid med Øyvind B Olsen, utarbeidar også framlegg til mandat for arbeidet som vert presentert i fyrste møte 2024. |
| 28/23 | Elin Sørbotten og Dagrun Kyrkjebø orienterte om sak «dialogmøte mellom partnarane».Sogn og Fjordane helsefellesskap vedtok i 2022 ein felles strategi. Innsatsområda er felles planlegging, samarbeid om rekruttering og kompetanse, dei fire prioriterte pasientgruppene, akuttmedisinske tenester samt digitalisering og forsking. Desse satsingsområda vart konkretisert i handlingsplan, med felles tiltak som eit ledd i å nå målsettinga om ei betre felles helseteneste for våre pasientar. Saka var til drøfting i SSU Oktober- 23 med følgande vedtak; Vedtak: 1. «Elin Sørbotten, Dagrun Kyrkjebø, Hilde Ystanes og Anne Kristin Kleiven får i oppdrag å sjå vidare på mogelegheita for å få til eit dialogmøte mellom partnarane i helsefellesskapet og utdanningssektoren i vårt område.»Kyrkjebø informerte om at saka har vore oppe til diskusjon i det regionale samarbeidsorganet for utdanning mellom Helse Vest, alle føretaka i Helse Vest og utdanningsinstitusjonane (UiB, UiS, HVL og VID). Her vart det konkludert med at det regionale samarbeidsorganet kan invitere inn kommunane/representantar frå helsefellesskapa til temabaserte møter for å diskutere felles problemstillingar. Dette vil Helse Vest truleg ta initiativ til.Sørbotten orienterte om at helse og omsorgsutvalet gjennomførte sitt årlege samarbeidsmøte med HVL i November. Her vart saka drøfta om kommunal deltaking på nivå 2 i samarbeidsrådet mellom Helse Førde og HVL. Det vart konkludert med at HOU sender ei formell henvending til HVL om kommunal deltaking på lokalt nivå. Etter litt diskusjon om tema tok SSU orienteringa til vitande – og innspel til vidare prosess framkom i møtet. |
| 29/23 | Nestleiar Jan Tore Odd presenterte felles brukarutval i Sogn og Fjordane sitt framlegg til budsjett for 2024. Budsjettet vart samrøystes vedteke slik det låg føre. |
| 30/23 | I saksutgreiinga framkjem det at Martin Kramprud Lundgård er innstilt som ny leiar i SSU i neste periode. Framlegg til vedtak vart samrøystes vedteke. |
| 31/23 | Ny representant til SSU – stadleg leiar NSH Heidi Alice Vederhus vert godkjend som medlem av SSU frå 1.januar 2024.  |
| 32/23 | Leiar Varden informerte om at søkjartalet til sjukepleiarutdanninga med oppstart ved årsskiftet er rekordlågt med 24 søkjarar. Framlegg om å invitere HVL og fylkeskommunen til neste møte i SSU for i fellesskap drøfte utfordringa knytt til rekruttering til helsesektoren i vårt område. Kanskje bør det etablerast eit tilbod om forkurs i høve til å imøtekomme volumkravet når det gjeld ulike fag og kompetansekrav. Høgskulen, fylkeskommunen og eventuelt andre aktuelle instansar vert invitert til møte i SSU i februar 2024. Helse Førde vil dele informasjon om og erfaringar med kompetanseplan og rekrutteringsstrategi i møtet.  |